กฎสำนักนายกรัฐมนตรีกฎสำนักนายกรัฐมนตรีฉบับที่ ๕๘ (พ.ศ. ๒๕๐๗)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘------------- อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎไว้ ดังต่อไปนี้ ข้อ๑ ให้ยกเลิกกฎสำนักนายกรัฐมนตรี ฉบับที่ ๕๑ (พ.ศ. ๒๕๐๓) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ ข้อ๒ให้พนักงานเจ้าหน้าที่ตามกฎหมายว่าด้วยการค้าพืช แต่งเครื่องแบบตามกฎนี้ ภาค ๑ เครื่องแบบพนักงานเจ้าหน้าที่ชาย ---------- หมวด ๑ ชนิดของเครื่องแบบ ---------- ข้อ๓ เครื่องแบบมี ๒ ชนิด คือ (๑)เครื่องแบบปกติ (๒)เครื่องแบบทำงาน ข้อ๔ เครื่องแบบปกติ ประกอบด้วย (๑)หมวดทรงหม้อตาลสีขาว (๒)เสื้อชั้นนอกคอปิดสีขาว (๓)กางเกงขายาวสีขาว (๔)รองเท้าหุ้มส้นสีขาวหรือสีดำ ข้อ๕ เครื่องแบบทำงานมี ๒ ชนิด คือ (๑)เครื่องแบบสีกากี (๒)เครื่องแบบสีขาว (๑)เครื่องแบบสีกากี ประกอบด้วย (ก)หมวกทรงหม้อตาลหรือหมวกกันแดดสีกากี (ข)เสื้อคอพับสีกากี (ค)กางเกงขายาวหรือขาสั้นสีกากี (ง)เข็มขัดด้ายถักสีกากี (จ)รองเท้าหุ้มส้นสีน้ำตาล ถ้าใช้กางเกงขาสั้นให้ใช้ถุงเท้ายาวสีกากี (๒)เครื่องแบบสีขาว ประกอบด้วย (ก)หมวกทรงหม้อตาล หรือหมวกกันแดดสีขาว (ข)เสื้อคอพับสีขาว (ค)กางเกงขายาว หรือขาสั้นสีขาว (ง)เข็ดขัดด้ายถักสีขาว (จ)รองเท้าหุ้มส้นสีขาวหรือสีดำ ถ้าใช้กางเกงขาสั้นให้ใช้ถุงเท้ายาวสีขาว หมวด ๒ ส่วนของเครื่องแบบ ---------- ข้อ๖ หมวกมี ๔ แบบ คือ (๑)หมวกทรงหม้อตาลสีขาว มีเครื่องประกอบ คือ (ก)กะบังทำด้วยหนังหรือวัตถุเทียมหนังสีดำ (ข)สายรัดคางกว้าง ๑.๒ เซนติเมตร ทำด้วยดิ้นทอง ปลายสายมีดุมโลหะตราครุฑสีทองขนาดเล็กติดอยู่ที่ริมขอบหมวกข้างละ ๑ ดุม (ค)ผ้าพันหมวกสีน้ำเงินดำกว้าง ๔ เซนติเมตร (ง)ตราหน้าหมวกรูปครุฑปักด้วยดิ้นทอง (๒)หมวกทรงหม้อตาลสีกากี ลักษณะเช่นเดียวกับหมวกทรงหม้อตาลสีขาว (๓)หมวกกันแดดสีขาว มีสายรัดคางทำด้วยหนัง หรือวัตถุเทียมหนังสีขาวกว้าง ๑ เซนติเมตร ด้านหน้ามีตราหน้าหมวกรูปครุฑโลหะสีทองขนาดใหญ่ (๔)หมวกกันแดดสีกากี ลักษณะเช่นเดียวกับหมวกกันแดดสีขาว เว้นแต่ใช้สายรัดคางสีน้ำตาล ข้อ๗ เสื้อมี ๓ แบบ คือ (๑)เสื้อชั้นนอกคอปิดสีขาว มีตะเข็บหลัง ๔ ตะเข็บ ด้านหน้ามีกระเป๋าบนและล่างข้างละ ๒ กระเป๋า เป็นกระเป๋าเจาะกระเป๋าบนมีปกมุมและชายกลางแหลม กระเป๋าล่างไม่มีปกสาบที่หน้าอกมีดุมโลหะตราครุฑสีทองขนาดใหญ่ ๕ดุมและมีอินทรธนูแข็งสีน้ำเงินดำ (๒)เสื้อคอพับสีขาว แขนยาวรัดข้อมือ ขัดดุมข้างละ ๑ ดุม หรือแขนสั้นเพียงศอก ที่อกมีกระเป๋าปะข้างละ ๑ กระเป๋าตรงกลางกระเป๋ามีรอยจีบตามทางดิ่ง มีปกรูปมนชายกลางแหลม ขัดดุมข้างละ ๑ ดุมดุมทั้งสิ้นใช้ดุมขนาดเล็กลักษณะกลมแบนทำด้วยวัตถุสีกลืนกับเสื้อ และมีอินทรธนูแข็งสีน้ำเงินดำ เมื่อสวมเสื้อนี้ให้สอดชายเสื้อไว้ภายในกางเกง (๓)เสื้อคอพับสีกากี ลักษณะเช่นเดียวกับเสื้อคอพับสีขาว ข้อ๘ กางเกงมี ๔ แบบ คือ (๑)กางเกงขายาวสีขาวไม่พับปลายขา ปลายขายาวปิดตาตุ่ม กว้างไม่น้อยกว่า ๒๓ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑ เซนติเมตร ๕ ห่วงด้านข้างมีกระเป๋าเจาะข้างละ ๑ กระเป๋า และจะมีกระเป๋าหลังเป็นกระเป๋าเจาะไม่มีปกก็ได้ (๒)กางเกงขายาวสีกากี ลักษณะเช่นเดียวกับกางเกงขายาวสีขาว (๓)กางเกงขาสั้นสีขาว ลักษณะเช่นเดียวกับกางเกงขายาวสีขาว แต่ขาสั้นเพียงเข่า (๔)กางเกงขาสั้นสีกากี ลักษณะเช่นเดียวกับกางเกงขาสั้นสีขาว ข้อ๙ เข็มขัดมี ๒ แบบ คือ (๑)เข็มขัดด้วยถักสีขาว กว้าง ๓.๕ เซนติเมตร หัวเข็มขัดทำด้วยโลหะสีเงิน ยาว ๕.๕ เซนติเมตร กว้าง ๓.๕ เซนติเมตร พื้นเกลี้ยงกึ่งกลางมีรูปพระพิรุณทรงนาคสีทอง ไม่มีเข็มสำหรับสอดรูปลายสายหุ้มด้วยโลหะสีเงินกว้าง ๑ เซนติเมตร (๒)เข็มขัดด้ายถักสีกากี ลักษณะเช่นเดียวกับเข็มขัดด้ายถักสีขาว ข้อ๑๐ รองเท้ามี ๓ แบบ คือ (๑)รองเท้าหุ้มส้นสีขาว (๒)รองเท้าหุ้มส้นสีน้ำตาล (๓)รองเท้าหุ้มส้นสีดำ รองเท้าทุกแบบใช้รองเท้าชนิดผูกเชือก ข้อ๑๑ ถุงเท้ามี ๒ แบบ คือ (๑)ถุงเท้ายาวสีขาวหรือสีกากี สวมเสมอใต้เข่าและพับลง (๒)ถุงเท้าสั้น ใช้สีดังนี้ (ก)เมื่อใช้รองเท้าหุ้มส้นสีขาว ใช้ถุงเท้าสีขาว (ข)เมื่อใช้รองเท้าหุ้มส้นสีน้ำตาล ใช้ถุงเท้าสีขาว หรือสีกากี (ค)เมื่อใช้รองเท้าหุ้มส้นสีดำ ใช้ถุงเท้าสีขาว หรือสีดำ ภาค ๒ เครื่องแบบพนักงานเจ้าหน้าที่หญิง ---------- หมวด๑ ชนิดของเครื่องแบบ ---------- ข้อ๑๒ เครื่องแบบมี ๒ ชนิด คือ (๑)เครื่องแบบปกติ (๒)เครื่องแบบทำงาน ข้อ๑๓ เครื่องแบบปกติ ประกอบด้วย (๑)หมวกพับปีก ตัวหมวกสีขาว ปีกหมวกสีน้ำเงินดำ (๒)เสื้อชั้นนอกคอแบะสีขาว (๓)กระโปรงสีน้ำเงินดำ ถ้าไว้ทุกข์ให้ใช้กระโปรงสีดำ (๔)เข็มขัดหนังสีน้ำเงินดำ ถ้าไว้ทุกข์ให้ใช้เข็มขัดหนังสีดำ (๕)รองเท้าหุ้มส้นสีดำ (๖)ถุงเท้ายาวสีเนื้อ ถ้าไว้ทุกข์ให้ใช้ถุงเท้ายาวสีดำ (๗)กระเป๋าถือ สีขาว สีน้ำเงินดำ หรือสีดำมีสายถือ ถ้าไว้ทุกข์ให้ใช้กระเป๋าสีดำ ข้อ๑๔ เครื่องแบบทำงานมี ๒ แบบ คือ (๑)เครื่องแบบสีกากี (๒)เครื่องแบบลำลอง (๑)เครื่องแบบสีกากี ประกอบด้วย (ก)หมวกพับปีกตัวหมวกสีกากีปีกหมวกสีน้ำเงินดำ (ข)เสื้อคอพับสีกากี (ค)กระโปรงสีกากี (ง)เข็มขัดหนังสีน้ำตาล (จ)รองเท้าหุ้มส้นสีน้ำตาล (ฉ)ถุงเท้า ถ้าใช้ ให้ใช้สีเนื้อ (ช)กระเป๋าถือสีน้ำตาล มีสายคล้องไหล่ (๒)เครื่องแบบลำลอง ประกอบด้วย (ก)หมวกพับปีก ตัวหมวกสีขาว ปีกหมวกสีน้ำเงินดำ (ข)เสื้อคอพับสีขาว (ค)กระโปรงสีน้ำเงินดำ (ง)เข็มขัดหนังสีน้ำเงินดำ (จ)รองเท้าหุ้มส้นสีดำ (ฉ)ถุงเท้า ถ้าใช้ให้ใช้สีเนื้อ (ช)กระเป๋าถือสีน้ำเงินดำ หรือสีดำมีสายคล้องไหล่ หมวด ๒ ส่วนของเครื่องแบบ ---------- ข้อ๑๕ หมวกมี ๒ แบบ คือ (๑)หมวกพับปีกตัวหมวกสีขาว ปีกหมวกสีน้ำเงินดำ มีผ้าพันหมวกสีน้ำเงินดำห้อยชายหลัง ด้านหน้ามีตราหน้าหมวกรูปครุฑปักด้วยดิ้นทอง (๒)หมวกพับปีก ตัวหมวกสีกากี ปีกหมวกสีน้ำเงินดำ ลักษณะเช่นเดียวกับหมวกพับปีก ตัวหมวกสีขาว ปีกหมวกสีน้ำเงินดำ ข้อ๑๖ เสื้อมี ๓ แบบ คือ (๑)เสื้อชั้นนอกคอแบะสีขาว แบบคอป้าน มีตะเข็บหลัง ๔ ตะเข็บ ด้านหน้ามีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีปก สาบที่หน้าอกมีดุมโลหะตราครุฑสีทองขนาดเล็ก ๓ ดุม และมีอินทรธนูแข็งสีน้ำเงินดำ เสื้อแบบนี้ให้ใช้กับเสื้อเชิ้ตสีขาวแขนยาว และผ้าผูกคอสีดำเงื่อนกะลาสีประกอบด้วย (๒)เสื้อคอพับสีกากี แขนยาวรัดข้อมือ ขัดดุมข้างละ ๑ ดุม หรือแขนสั้นเพียงศอก ที่มีอกกระเป๋าปะข้างละ ๑ กระเป๋า มีรอยจีบตามทางดิ่งมีปกรูปมน ชายกลางแหลมขัดดุมข้างละ ๑ ดุม ดุมทั้งสิ้นใช้ดุมโลหะตราครุฑสีทองขนาดเล็กและมีอินทรธนูแข็งสีน้ำเงินดำ เมื่อสวมเสื้อนี้ให้สอดชายเสื้อไว้ภายในกระโปรง (๓)เสื้อคอพับสีขาว ลักษณะเช่นเดียวกับเสื้อคอพับสีกากี เว้นแต่ใช้ดุมโลหะตราครุฑสีน้ำเงินขนาดเล็ก ข้อ๑๗ กระโปรงมี ๓ แบบ คือ (๑)กระโปรงสีน้ำเงินดำ ขนาดยาวต่ำกว่าเข่าพองาม มีจีบข้างแบบธรรมดา (๒)กระโปรงสีกากี ลักษณะเช่นเดียวกับกระโปรงสีน้ำเงินดำ (๓)กระโปรงสีดำ ลักษณะเช่นเดียวกับกระโปรงสีน้ำเงินดำ ข้อ๑๘ เข็มขัดมี ๓ แบบ คือ (๑)เข็มขัดหนังสีน้ำเงินดำกว้าง ๓ เซนติเมตร หัวเข็มขัดทำด้วยโลหะสีเงิน ยาว ๕.๕ เซนติเมตร กว้าง ๓.๕ เซนติเมตร พื้นเกลี้ยงกึ่งกลางมีรูปพระพิรุณทรงนาคสีทองไม่มีเข็มสำหรับสอดรู (๒)เข็มขัดหนังสีน้ำตาล ลักษณะเช่นเดียวกับเข็มขัดหนังสีน้ำเงินดำ (๓)เข็มขัดหนังสีดำ ลักษณะเช่นเดียวกับเข็มขัดหนังสีน้ำเงินดำ ข้อ๑๙ รองเท้ามี ๒ แบบ คือ (๑)รองเท้าหุ้มส้นสีดำ (๒)รองเท้าหุ้มส้นสีน้ำตาล รองเท้าทุกแบบใช้รองเท้าชนิดไม่ผูกเชือกส้นใหญ่พอควร สูงไม่เกิน ๕ เซนติเมตร ไม่มีริ้วและลวดลาย ข้อ๒๐ กระเป๋าถือมี ๔ แบบ คือ (๑)กระเป๋าถือสีน้ำเงินดำ ทำด้วยหนังหรือวัตถุเทียมหนัง สูงไม่เกิน ๒๕ เซนติเมตร ยาวไม่เกิน ๓๕ เซนติเมตร มีฝาปิดรูปสี่เหลี่ยมผืนผ้ามุมมนมีดุมโลหะตราครุฑสีทองขนาดใหญ่ขัดฝากระเป๋า ๑ ดุม และมีสายถือ หรือสายคล้องไหล่ (๒)กระเป๋าถือสีน้ำตาล ลักษณะเช่นเดียวกับกระเป๋าถือสีน้ำเงินดำ (๓)กระเป๋าถือสีขาว ลักษณะเช่นเดียวกับกระเป๋าถือสีน้ำเงินดำ (๔)กระเป๋าถือสีดำ ลักษณะเช่นเดียวกับกระเป๋าถือสีน้ำเงินดำ ภาค ๓ อินทรธนูและเครื่องหมาย ---------- ข้อ๒๑ อินทรธนูแข็งสีน้ำเงินดำทำด้วยสักหลาดเป็นแผ่นสี่เหลี่ยมยาวตามขนาดของบ่าปลายตัดมุมเป็นสามเหลี่ยมติดดุมโลหะตราครุฑสีทองขนาดเล็ก มีส่วนกว้างดังนี้ พนักงานเจ้าหน้าที่ชายกว้าง ๕ เซนติเมตร พนักงานเจ้าหน้าที่หญิงกว้าง ๔ เซนติเมตร บนอินทรธนูแข็งสีน้ำเงินดำทั้งสองข้างมีแถบดิ้นทองตรึงตามขวางของอินทรธนู ห่างจากปลายอินทรธนูด้านไหล่ ๐.๕ เซนติเมตร มีขนาดดังนี้ (๑)แถบขนาดพิเศษ กว้าง ๕.๕ เซนติเมตร (๒)แถบขนาดใหญ่ กว้าง ๑.๒ เซนติเมตร (๓)แถบขนาดเล็ก กว้าง ๐.๖ เซนติเมตร บนอินทรธนูแข็งสีน้ำเงินดำทั้งสองข้างมีจำนวนตามชั้นคือ ชั้น๑ แถบขนาดใหญ่ ๑ แถบ และแถบขนาดพิเศษ๑ แถบ ให้แถบขนาดพิเศษอยู่ทางด้านไหล่ ชั้น๒ แถบขนาดใหญ่ ๔ แถบ ชั้น๓ แถบขนาดใหญ่ ๓ แถบ ชั้น๔ แถบขนาดใหญ่ ๒ แถบ และแถบขนาดเล็ก๑ แถบ แทรกอยู่ระหว่างกลาง ชั้น๕ แถบขนาดใหญ่ ๒ แถบ ชั้น๖ แถบขนาดใหญ่ ๑ แถบ และแถบขนาดเล็ก๑ แถบ ให้แถบขนาดเล็กอยู่ทางด้านไหล่ ชั้น๗ แถบขนาดใหญ่ ๑ แถบ ในกรณีมีแถบมากกว่า๑ แถบ เว้นระยะระหว่างแถบ ๐.๕ เซนติเมตร พนักงานเจ้าหน้าที่ผู้ใดจะใช้แถบอินทรธนูชั้นใดให้เป็นไปตามบัญชีท้ายกฎนี้ ข้อ๒๒ ตรานายตรวจพืช เป็นรูปอาร์มทำด้วยโลหะสีเงินลงยา กว้าง ๔ เซนติเมตร ยาว ๕.๕ เซนติเมตรตรงกลางมีรูปพระพิรุณทรงนาคและลายกระหนกด้านบนมีคำว่า นายตรวจพืชด้านล่าง มีคำว่า Plant Inspector และใต้คำว่าPlant Inspector มีเลขประจำตัวเป็นเลขอาราบิค ระหว่างคำว่านายตรวจพืช และ Plant Inspector มีลายกระหนกทั้งสองข้าง ในขณะทำหน้าที่ตรวจพืชให้พนักงานเจ้าหน้าที่ติดตรานี้กึ่งกลางกระเป๋าที่อกด้านซ้าย ข้อ๒๓ ตราหน้าหมวกมี ๒ แบบ คือ (๑)ตราหน้าหมวกรูปครุฑปักด้วยดิ้นทองบนหมอนสักหลาดสีน้ำเงินดำ อยู่ในวงฐานแป้นปลายแหลมรูปใบโพธิ์ด้านข้างตัวครุฑที่ช่อชัยพฤกษ์ดิ้นทองตวัดขึ้นไปทางด้านบนมี ๒ ขนาด คือ (ก)สำหรับพนักงานเจ้าหน้าที่ชาย กว้าง ๗ เซนติเมตร สูง ๗ เซนติเมตร (ข)สำหรับพนักงานเจ้าหน้าที่หญิง กว้าง ๖ เซนติเมตร สูง ๖ เซนติเมตร (๒)ตราหน้าหมวกรูปครุฑโลหะสีทอง ลักษณะและขนาดเช่นเดียวกับตราหน้าหมวกรูปครุฑปักด้วยดิ้นทอง ข้อ๒๔ ดุมโลหะมี ๒ แบบ คือ (๑)ดุมโลหะสีทอง ลักษณะกลมนูนเล็กน้อย มีลายเส้นเกลียวเชือกเป็นขอบโดยรอบ ภายในเส้นขอบมีลายดุนรูปครุฑ มี ๒ ขนาด คือ (ก)ขนาดใหญ่ เส้นผ่าศูนย์กลาง ๒ เซนติเมตร (ข)ขนาดเล็ก เส้นผ่าศูนย์กลาง ๑.๕ เซนติเมตร (๒)ดุมโลหะสีเงิน ลักษณะและขนาดเช่นเดียวกับดุมโลหะสีทอง ภาค ๔ เบ็ดเตล็ด ---------- ข้อ๒๕พนักงานเจ้าหน้าที่ซึ่งแต่งเครื่องแบบตามกฎนี้ ผู้ใดได้รับพระราชทานเครื่องราชอิสริยาภรณ์หรือได้รับพระบรมราชานุญาตให้ประดับเครื่องราชอิสริยาภรณ์ต่างประเทศได้ให้ใช้แพรแถบอย่างเดียวกับแพรแถบเครื่องราชอิสริยาภรณ์นั้น ทำเป็นแถบกว้าง ๑.๕ เซนติเมตร ยาว ๓ เซนติเมตรติดที่อกเสื้อข้างซ้ายเหนือกระเป๋าบน เว้นแต่เครื่องราชอิสริยาภรณ์ใด ซึ่งมีกฎหมายกำหนดให้ประดับที่อกเสื้อข้างขวาก็ให้ติดแพรแถบที่อกเสื้อข้างขวา และสำหรับแพรแถบเครื่องราชอิสริยาภรณ์ใดมีกฎหมายกำหนดให้มีเครื่องหมายสำหรับแพรแถบให้ประดับเครื่องหมายสำหรับแพรแถบเครื่องราชอิสริยาภรณ์นั้นด้วย ในกรณีมีแพรแถบหลายแถบให้ติดเรียงกันเป็นแถวตามยาว แถวละไม่เกิน ๕ แถบ ข้อ๒๖เครื่องแบบตามกฎนี้จะต้องแต่งในโอกาสใด ให้เป็นไปตามที่อธิบดีกรมกสิกรรมกำหนด ข้อ๒๗ให้กรมกสิกรรมสร้างหรือเขียนรูปเครื่องแบบตัวอย่างขึ้นไว้เป็นมาตรฐาน และสอดส่องควบคุมการแต่งเครื่องแบบให้เป็นไปตามกฎนี้ ให้ไว้ณ วันที่ ๒๙ พฤศจิกายน พ.ศ. ๒๕๐๗ จอมพล ถ. กิตติขจร นายกรัฐมนตรี[ดูข้อมูลจากภาพกฎหมาย]+-----------------------------------------------------------------------------------------------------+หมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากพระราชบัญญัติกักพืช พ.ศ. ๒๕๐๗ได้ประกาศใช้แทนพระราชบัญญัติป้องกันโรคและศัตรูพืช พ.ศ. ๒๔๙๕ แล้ว แต่พนักงานเจ้าหน้าที่ซึ่งปฏิบัติงานตามพระราชบัญญัติกักพืชไม่มีเครื่องแบบเช่นเจ้าหน้าที่อื่น จึงไม่สะดวกที่จะปฏิบัติหน้าที่ตามด่านตรวจพืชซึ่งถือเขตตามด่านศุลกากรและห้ามบุคคลภายนอกเข้า เว้นแต่ผู้นั้นจะเป็นพนักงานเจ้าหน้าที่จึงสมควรกำหนดเครื่องแบบของพนักงานเจ้าหน้าที่ไว้[รก.๒๕๐๗/๑๑๖/๗๑๙/๘ ธันวาคม ๒๕๐๗]